આજથી પાંચ દાયકા અગાઉના સમયમાં ‘દૂધ વેચી ના શકાય’ તેવી માન્યતા  દૂધ ઉત્પાદકોમાં પ્રવર્તી રહી હતી અને જે લોકો દૂધ વેચીને આર્થિક રીતે આવકનું સાધન ઊભું કરવા  માગતા હતા તેમનું ખાનગી વેપારીઓ દ્વારા રીતસર શોષણ કરવામાં આવતું હતું, તેવા સમયે પ્રાંતિજ તાલુકાના ઘડકણના વતની ભૂરાભાઇ ખોડીદાસ પટેલ, તલોદના અંબુભાઈ દેસાઇ, પોગલુના ગોપાળભાઇ પટેલે તેમના તાલુકાના દૂધ ઉત્પાદકોને સંગઠિત થઇ બનવા અનુરોધ કર્યો હતો, અને ગ્રામકક્ષાએ દૂધમંડળીની રચના કરવા માટેના સક્રિય પ્રયાસો શરૂ કર્યા, અને તમામ મુશ્કેલીઓ વચ્ચે ૨૭-૧૧- ૧૯૬૪માં પ્રાંતિજ તાલુકાની ૧૯ દૂધ મંડળીઓના સહકારથી સાબરકાંઠા જિલ્લા સહકારી દૂધ ઉત્પાદક સંઘ (સાબર ડેરી)ની સ્થાપના કરવામાં આવી અને ૨૯-૧૦-૧૯૬૫ (લાભ પાંચમ) ના શુભ દિવસે ઘરે ઘરે ફરીને  ૫,૧૦૦ લિટર દૂધ એકત્રિત કરીને જિલ્લામાં કોઇ પ્લાન્ટ કે શીતકેન્દ્ર ન હોવાના કારણે અમદાવાદ મ્યુનિસિપલ ડેરીમાં મોકલવાની વ્યવસ્થા કરવામાં આવી હતી.